संस्कार अच्छे होंगे तो मनुष्य के ग्रह भी बदल जाएंगे: डॉ. मिश्रा
संस्कार अच्छे होंगे तो मनुष्य के ग्रह भी बदल जाएंगे, इसलिए अपने संस्कारों को बेहतर बनाएं। ज्योतिष हमारी समस्याओं का समाधान बता सकता है। ज्योतिष की विधा भारतीय परंपराओं की जड़ है। यह बात स्वास्थ्य मंत्री डॉ. नरोत्तम मिश्रा ने रविवार को जय गणपति ज्योतिष संस्थान के तत्वावधान में सत्कार गेस्ट हाउस में आयोजित ज्योतिष सम्मेलन को संबोधित करते हुए कही।
डॉ. मिश्रा ने कहा, पर्यावरण की रक्षा में ज्योतिष की अहम भूमिका हो सकती है। इस पर शोध करने की जरूरत है। कार्यक्रम की अध्यक्षता ज्योतिषाचार्य पद्मनारायण उपाध्याय ने की। इस मौके पर स्वास्थ्य मंत्री का शॉल -श्रीफल भेंटकर सम्मान किया गया। कार्यक्रम में संस्था के 3232 छात्रों को ज्योतिष प्रवीण की उपाधि से अलंकृृत किया गया। इससे पहले नि:शुल्क ज्योतिष परामर्श शिविर आयोजित किया, जिसमें 200 से अधिक लोग लाभान्वित हुए। समारोह के पहले सत्र में ज्योतिषाचार्य साजन शुक्ला ने कुंडली में हृदय रोग, किशोर चतुर्वेदी ने सप्तम भाव में बृहस्पति का प्रभाव, पूर्णा अग्रवाल व लक्ष्मीकांत चतुर्वेदी ने कुंडली में वैवाहिक जीवन के शुभाशुभ संकेत, एसके मिश्रा ने निरायम सायन पद्धति पर मतभेद तथा सुरेश चंद्र मिश्र ने भी व्याख्यान दिया। दूसरे सत्र में नियो एस्ट्रोलॉजिकल साइंस एकेडमी के सुरेश चंद्र मिश्र, एसएन कपूर, एमएन केदार, प्रदीप चतुर्वेदी को सम्मानित किया गया। कार्यक्रम का संचालन पं. प्रमेेंद्र चतुर्वेदी ने किया।
ज्योतिष सम्मेलन में कुंडली देखते ज्योतिषाचार्य।
hin_Deva hin_Deva hin_Deva awa_Deva